                                        za projektira

PROJEKTNI ZADATAK

ZA IZRADU PROJEKTNO-TEHNIČKE DOKUMENTACIJE – GLAVNIH PROJEKATA ZA REKONSTRUKCIJU I DOGRADNJU OSNOVNE ŠKOLE ˝VLADIMIR NAZOR˝, ADŽAMOVCI.

Ovim projektnim zadatkom dane su smjernice za izradu projektno-tehničke dokumentacije – glavnog projekta za rekonstrukciju i dogradnju Osnovne škole ˝Vladimir Nazor˝, Adžamovci, Ulica Stjepana Radića 3, na lokaciji k.č.294/1, k.o. Adžamovci uz postojeću zgradu škole.
           Površina postojeće zgrada škole sa dvoranom P= 2.151,17 m2  

Projektnu dokumentaciju je potrebno izraditi sukladno projekciji MZO-a i projiciranom broju razrednih odjela u 2026/2027 i dostupnim podatcima od strane investitora/osnivača a u svrhu proširenja kapaciteta i stvaranje uvjeta za jedno smjensku nastavu, a u skladu s Normativima dimenzioniranja prostora osnovnih škola u Republici Hrvatskoj 2022. objavljeni kao prilog Odluke o utvrđivanju normativa prostora građevina osnovnih škola (REPUBLIKA HRVATSKA MINISTARSTVO ZNANOSTI I OBRAZOVANJA, KLASA: 404-02/22-01/00207, URBROJ: 533-02-22-0001, od 30. prosinca 2022.god.) Sukladno projekciji potrebno je osigurati uvjete za 4 odjela razredne i 4 odjela predmetne nastave.
Projektna dokumentacija mora biti usklađena sa odredbama sljedećih zakona, pravilnika, tehničkih propisa i prostornog plana: PPUO Rešetari Sl.vjesnik BPŽ  br.02/04, 02/06, 02/11, 04/17, Zakon o gradnji 153/13, 20/17, 39/19, 125/19, Zakon o prostornom uređenju NN 153/13, 65/17,114/18, 39/19,98/19,67/23.

Svrha rekonstrukcije i dogradnje je osiguravanje optimalnih uvjeta za ostvarivanje odgojno-obrazovnih ciljeva različitim oblicima nastavnih aktivnosti.

U školi se odvija razredna nastava 1. - 4. razreda, te predmetna nastava 5. - 8. razreda, u dvosmjenskom načinu rada. 

Pripajanjem područnih škola, iz mjesta Gunjavci, Drežnik, Bodovaljci i Laze, s razrednom nastavom matičnoj školi, povećat će se broj učenika, te se ovom rekonstrukcijom i dogradnjom planira prelazak škole na jednosmjenski način rada. 
Dogradnjom škole treba isplanirati prostor prema ''Normativu dimenzioniranja osnovnih škola u Republici Hrvatskoj 2022, odnosno treba:
1. dograditi učionice razredne nastave s pripadajućim kabinetima i sanitarnim čvorovima
2. proširiti prostor blagavaonice unutar PVN
3. dograditi prostor garderobe 

4. planirati tehničke prostorije u postojećem pomoćnom objektu, 
5. u sklopu glavnog projekta izraditi projekt za sunčanu elektranu za potrebe školske zgrade,

a sve prema projekciji i metodologije Ministarstva znanosti i obrazovanja RH, za školsku godinu 2026./2027. za ukupno 163 učenika –područje matične škole u Adžamovcima  i pridruženih područnih škola iz mjesta Drežnik, Gunjavci, Bodovaljci i Laze.

Kapacitet škole biti će 4x28 učenika u razrednoj nastavi te 4x28 učenika u predmetnoj nastavi.


